Vi var 2 par på forlænget weekend i Stefano's lejlighed og vi havde nok lidt for høje forventninger til lejligheden. Den var generelt lidt slidt, men med rigtig god plads når man tænker på det er i Rom. Sengene var gode og der var dejlig ro både i og omkring lejligheden. Man kommer nemt ind til centrum med sporvognen der går 2 min derfra, men der er dog for langt til at smutte hjem midt på dagen for en pause.